KOMISIJOS REGLAMENTAS (EB) Nr. 364/2008
2008 m. balandžio 23 d.
įgyvendinantis Europos Parlamento ir Tarybos reglamento (EB) Nr. 716/2007 nuostatas dėl su užsieniu susijusių įmonių statistinių duomenų perdavimo techninio formato ir dėl leidžiančių nukrypti nuostatų, kurias bus leista taikyti valstybėms narėms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. birželio 20 d. Europos Parlamento ir Tarybos reglamentą (EB) Nr. 716/2007 dėl Bendrijos statistikos apie su užsieniu susijusių įmonių struktūrą ir veiklą (1), ypač į jo 9 straipsnio 1 dalies a ir b punktus,
kadangi:
(1)
Reglamentu (EB) Nr. 716/2007 nustatyta bendra Bendrijos statistikos apie su užsieniu susijusių įmonių struktūrą ir veiklą sistemingo rengimo sistema.
(2)
Būtina nustatyti Reglamento (EB) Nr. 716/2007 I, II ir III prieduose išvardytų su užsieniu susijusių įmonių statistinių duomenų perdavimo techninį formatą ir tvarką, kad būtų galima parengti tarp valstybių narių palyginamus ir suderintus duomenis siekiant sumažinti klaidų riziką perduodant duomenis ir siekiant pagreitinti surinktų duomenų apdorojimą, kad vartotojai galėtų jais greičiau naudotis. Todėl reikėtų nustatyti įgyvendinimo priemones, kurios būtų papildytos nurodymais iš nuolat atnaujinamo Eurostato su užsieniu susijusių įmonių statistikos rengimo rekomendacijų vadovo.
(3)
Taip pat būtina leisti taikyti leidžiančias nukrypti nuo Reglamento (EB) Nr. 716/2007 nuostatas, kad valstybės narės galėtų atlikti būtinus nacionalinių statistikos sistemų pakeitimus. Tai visų pirma susiję su naujų statistinių registrų ir duomenų rinkimo metodų kūrimu. Konkreti problema dėl su užsieniu susijusių įmonių (FATS) išorės statistikos yra tai, kad analizės statistinis vienetas skiriasi nuo duomenis teikiančio vieneto ir nėra įsikūręs valstybėse narėse.
(4)
Šiame reglamente nustatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 716/2007 9 straipsnio 1 dalies a punkte nurodytas techninis formatas bendram su užsieniu susijusių įmonių vidaus statistikos moduliui pateikiamas šio reglamento I priede.
2 straipsnis
Valstybės narės taiko 1 straipsnyje nurodytą formatą duomenims, susijusiems su Reglamento (EB) Nr. 716/2007 I priedo 4 skirsnio 1 dalyje nurodytais pirmaisiais ataskaitiniais metais ir vėlesniais metais.
3 straipsnis
Reglamento (EB) Nr. 716/2007 9 straipsnio 1 dalies a punkte nurodytas techninis formatas bendram su užsieniu susijusių įmonių išorės statistikos moduliui pateikiamas šio reglamento II priede.
4 straipsnis
Valstybės narės taiko 3 straipsnyje nurodytą formatą duomenims, susijusiems su Reglamento (EB) Nr. 716/2007 II priedo 4 skirsnio 1 dalyje nurodytais pirmaisiais ataskaitiniais metais ir vėlesniais metais.
5 straipsnis
Pagal Reglamentą (EB) Nr. 716/2007 teiktinus duomenis kompetentingos nacionalinės institucijos siunčia Komisijai (Eurostatui) elektronine forma. Perdavimo formatas turi atitikti Komisijos (Eurostato) nustatytus keitimosi duomenimis standartus. Duomenys perduodami arba įkeliami elektroniniu būdu į bendrą duomenų prieigą, kurią prižiūri Komisija (Eurostatas).
Valstybės narės įgyvendina keitimosi duomenimis standartus ir Komisijos (Eurostato) pateiktas rekomendacijas laikydamosi šio reglamento reikalavimų.
6 straipsnis
Kiekvieną kartą teikdamos duomenis valstybės narės teikia Komisijai (Eurostatui) būtinus elektroninės formos metaduomenis tokios struktūros, kuri apibrėžta naujausioje Eurostato su užsieniu susijusių įmonių statistikos rengimo rekomendacijų vadovo versijoje
7 straipsnis
Reglamento (EB) Nr. 716/2007 9 straipsnio 1 dalies b punkte nurodytos leidžiančios nukrypti nuostatos pateikiamos šio Reglamento III priede.
8 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. balandžio 23 d.